open-index/open-wikipedia-markdown huggingface dataset:
Våre demoner

***Våre demoner*** er det femte studioalbumet til Kaizers Orchestra, utgitt 27. april 2009. Albumet ble spilt inn i januar 2009 på Jæren med Janove Ottesen og Yngve Sætre som produsenter. Sporene er nye innspillinger av overskuddsmateriale fra Kaizers Orchestras fire forrige studioplater, som ikke ble inkludert av diverse grunner. 

I albumets coverinnlegg står det forklaringer om hver enkelt sang i tillegg til informasjon om selve utgivelsen. CD-en var i salg i butikkene kun i én uke, hvoretter den kun er å få tak i som digital nedlastning. Det ble trykt opp et opplag på 3000 digipack-versjoner, og utover de ble resten trykt opp i vanlig dual-case. I tillegg ble et vinyl-opplag utgitt på 700 eksemplarer. Bandet garanterte allikevel at alle som ønsket å kjøpe albumet ville få tak i det.

## Sporliste
Alle tekster er skrevet av Ottesen om ikke annet er spesifisert.

# «Medisin og psykiatri»  (4:25)
# «Våre demoner» (Zahl) (2:40)
# «Die Polizei» (4:56)
# «Fanden hakk i hel» (3:55)
# «Kavalér» (3:42)
# «Gruvene på 16»  (4:40)
# «Señor Torpedo» (3:01)
# «Den sjette sansen» (3:43)
# «Sonny» (4:11)
# «Prosessen» (4:10)
# «Stormfull vals» (Zahl) (4:41)
# «Under månen» (kun iTunes) (5:34)

## Medvirkende
### Kaizers Orchestra
* Janove Ottesen - sang, låtskriver, produsent
* Geir Zahl - sang, gitarer, kor, låtskriver
* Terje Winterstø Røthing - gitarer, kor
* Øyvind Storesund - kontrabass 
* Helge Risa - pumpeorgel, piano 
* Rune Solheim - trommer, perkusjon

### Øvrige
* Yngve Sætre - produsent, tekniker, miksing 
* Gjertrud Økland - fiolin, bratsj 
* Bodhild Vossgård - cello
* Øyvind Grong - tuba, trombone 
* Steven James - fransk horn 
* Jan Kåre Hystad - klarinett
* Ivar Atle Fjordheim - pauker
* Jørgen Sandvik - banjo/nominasjonsukulele på *Prosessen*
* Jan Olav Olsson - banjo på *Stormfull vals*
* Eirik Bekkeheien - tekniker 
* Morten Lund - mastering

## Referanser
Uruguay under Sommer-OL 1928

**Uruguay under Sommer-OL 1928**. 22 utøvere fra Uruguay deltok i fotball i Sommer-OL 1928 i Amsterdam. Uruguay kom på delt 24.-plass på medaljestatistikken med én gullmedalje.

## Medaljer

## Medaljevinnerne
Uruguay under Sommer-OL 1924

**Uruguay under Sommer-OL 1924**. Trettitre sportsutøvere, alle menn, fra Uruguay deltok i tre sporter under Sommer-OL 1924 i Paris. Det var første gangen Uruguay deltok i et OL. OL-troppen besto av fem boksere, seks fektere og tjueto fotballspillere. Uruguay kom på nittendeplass med en gullmedalje.

## Medaljer

## Medaljevinnerne
Haicang

**Haicang** () er et bydistrikt i den subprovinsielle by Xiamen i provinsen Fujian i Folkerepublikken Kina. Det har et areal på 155&nbsp;km² og teller 130&nbsp;000&nbsp;innbyggere (2002). 

Distriktet ble etablert i 2003. 

Det ligger sørvest for Xiamenøya.

## Administrative enheter
**Subdistriktene** Haicang (海沧街道) og Xinyang (新阳街道)

**Storkommunene** Dongfu (东孚镇) og Haicang (海沧镇)

**Andre enheter**: Haicang regjeringsfarm (海沧农场), Nummer en regjeringsfarm (第一农场), Tianzhufjellet regjeringsskog (天竺山林场)

## Eksterne lenker
* Guide til Xiamen
*
Xiang’an

**Xiang'an** (kinesisk: 翔安区) er et bydistrikt i den subprovinsielle by Xiamen i provinsen Fujian i Folkerepublikken Kina. 

Xiang'an har et areal på 351,6&nbsp;km² og teller 260&nbsp;131&nbsp;innbyggere (2004).
Chengxiang (Putian)

**Chengxiang** (kinesisk: 城厢区) er et bydistrikt i byprefekturet Putian i provinsen Fujian i Folkerepublikken Kina. 

Chengxiang har et areal på 484&nbsp;km² (andre kilder: 502&nbsp;km²) og ca. 360&nbsp;000&nbsp;innbyggere (2004).

Chengxiang kalle gjerne *litchibyen* på grunn av områdets store produksjon av litchi.
Meilie

**Meilie** (kinesisk: 梅列区, pinyin: *Méiliè Qū*) er et bydistrikt i byprefekturet Sanming i provinsen Fujian i Folkerepublikken Kina. 

Meilie har et areal på 352&nbsp;km² og ca. 140&nbsp;000 innbyggere (2004). 

Meilie har mye tungindustri. En stor jern- og stålfabrikk, Sanming, er med sine 12&nbsp;000 arbeidere provinsens største bedrift. 

## Administrative enheter
***Subdistriktene** Liedong (列东街道); Liexi (列西街道); Xubi (徐碧街道);
***Storkommunen** Chenda (陈大镇);
***Kommunen** Yangxi (洋溪乡).
New Zealand under Sommer-OL 1928

**New Zealand under Sommer-OL 1928**. Ti sportsutøvere fra New Zealand, ni menn og én kvinne, deltok i tre sporter under Sommer-OL 1928 i Amsterdam. OL-troppen besto av to boksere, fire svømmere og fire friidrettsutøvere. New Zealand kom på delt 24.-plass med en gullmedalje.

## Medaljer

## Medaljevinnerne

    
## Eksterne lenker
* Resultater og profilside  på sports-reference.com
Frode Forsmo

**Frode Forsmo** (født ), også kjent under artistnavnene «Gottskalk» og «Gonde», er en norsk vokalist og bassist. Han har spilt i band som Minas Tirith, Funeral, Tulus og Old Man's Child.

## Diskografi
### [[Funeral]]
* From These Wounds (Studioalbum, 2006) 
* Demo 2008 (Demo, 2008)
* As the Light Does the Shadow (Studioalbum, 2008)

### [[Old Man's Child]]
* *[[Born of the Flickering]]* (Studioalbum, 1996)
* *[[The Pagan Prosperity]]* (Studioalbum, 1997)

### [[Tulus]]
* *[[Pure Black Energy]]* (Studioalbum, 1996)

### [[Minas Tirith (band)|Minas Tirith]]
* *Tower of Doom* (Demo, 1990)
* *While I Hold the Devil's Hand* (Demo, 1991) 
* *Mythology* (EP, 1992)
* *[[The Art of Becoming]]* (Studioalbum, 1995)  
* *[[...Demons Are Forever]]* (Studioalbum, 1998)
* *[[Dissertatio Prophetae]]* (Studioalbum, 2004)

## Eksterne lenker
* 
* Frode Forsmo på Groove.no
Albert Hansen (biskop)

**Albert Hansen**  (død 21. februar 1593) var biskop i Aarhus stift 1591–1593.
 
Hansen var født i København og sønn av professor, senere biskop, Hans Albertsen. I 1576 ble han rektor i Helsingør, hvor han i 1580 oppførte skuespill for byens borgere sammen med sine elever. Samme år tok han magistergraden sammen med Hans Christensen Sthen, og i 1582 ble han prest ved Nicolai Kirke i København. I 1585 ble han, mot sin vilje, kalt til hoffpredikant og prest for slottsmenigheten ved Frederiksborg slott.

I 1586 ble han flyttet til København for å være hoffprest hos Frederik II. Og i 1588 fulgte han kongen til Antvorskov og var til stede ved hans dødsleie og holdt sørgetalen, før liket ble ført tilbake til Roskilde.

Etter kongens død fortsatte han som hoffprest for enkedronning Sophie og den unge kong Christian IV. I 1590, mens Sjællands bispestol stod ledig, tok han seg av en del av de gjøremål som hørte til biskopen, og han utarbeidet en disposisjon til bededagstekstene for det følgende år. 

I 1591 ble han utnevnt til biskop i Århus, men døde allerede 20. februar 1593. 

## Eksterne lenker
* S. M. Gjellerups tekst i Dansk Biografisk Leksikon på Projekt Runeberg
India under Sommer-OL 1928

**India under Sommer-OL 1928**. 21 sportsutøvere fra India deltok under Sommer-OL 1928 i Amsterdam. India kom på delt 24.-plass med en gullmedalje.

## Medaljer

## Medaljevinnerne

## Eksterne lenker
* OL-resultater på Sports-reference.com
Østerrike under Sommer-OL 1924

**Østerrike under Sommer-OL 1924**. Sportsutøvere fra Østerrike deltok under Sommer-OL 1924 i Paris. Østerrike kom på tjuendeplass med tre sølv- og en bronsemedalje.

## Medaljer

## Medaljevinnerne
Luperina

* blekt stengelfly
* steppestengelfly

**Stengelfly** (*Luperina* spp.) er en slekt av nattfly som tilhører underfamilien Hadeninae. Navnet stengelfly brukes også om arter i andre slekter. Det forekommer to arter i Norge, blekt stengelfly forekommer langs sørkysten mens steppestengelfly bare er funnet en gang i landet.

## Utseende
Middelsstore til store, lyst gråaktige nattfly.

## Levevis
Artene har larver som lever på røttene og den nedre delen av stenglene av ulike gras (Poaceae). De voksne sommerfuglene flyr om natten, vanligvis på ettersommeren.

## Utbredelse
Artene er utbredt i den palearktiske sone og i Nord-Amerika.

## Systematisk inndeling / europeiske arter

* Ordenen sommerfugler, Lepidoptera Linnaeus, 1758
** Gruppen Glossata – Homoneura
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Overfamilien Noctuoidea
************ Familien nattfly, Noctuidae
************* Underfamilien Hadeninae
************** Stammen engfly, Apameini
*************** Slekten *Luperina* Boisduval, 1829
**************** *[[Luperina diversa]]* (Staudinger, 1892)
**************** *[[Luperina dumerilii]]* (Duponchel,1826)
**************** *[[Luperina irritaria]]* (A. Bang-Haas, 1912)
**************** *[[Luperina kruegeri]]* Turati, 1912
**************** *[[Luperina nickerlii]]* (Freyer, 1845)
**************** *[[Luperina pozzii]]* Curo, 1883
**************** *[[Luperina rubella]]* (Duponchel,1835)
**************** *[[Luperina samni]]* (Sohn-Rethel, 1929)
**************** *[[Luperina taurica]]* (Kljutschko, 1967)
**************** blekt stengelfly, *[[Luperina testacea]]* Denis & Schiffermüller, 1775)
**************** *[[Luperina tiberina]]* (Sohn-Rethel, 1929)
**************** steppestengelfly, *Luperina zollikoferi* (Freyer, 1836)

## Kilder
* Norges sommerfugler – Nattfly 
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: Luperina testacea
* Fauna Europaea , utbredelsesdatabase for europeiske dyr. 
* Oversikt over alle artene
## Eksterne lenker
*
Leopold Friedrich

**Leopold Friedrich** (1898–1962) var en østerriksk vektløfter som deltok i de olympiske leker  1924 i Paris.
 
Friedrich vant en olympisk bronsemedalje i vektløfting i OL 1924 i Paris. Han kom på tredjeplass i den nest tyngste klassen, lett tungvekt opp til 82,5 kg. Det var totalt fem vektklasser samme som i foregående OL i Antwerpen. Friedrich løftet sammenlagt 490,0 kilo, det samme som sølvmedaljevinneren Fritz Hünenberger fra Sveits, men 12,5 kilo mindre enn gullvinneren Charles Rigoulot fra Frankrike.

## OL-medaljer
* 1924  Paris -  Bronse i vektløfting, lett tungvekt  Østerrike

## Referanser


## Eksterne lenker
*
Citroën AX

**Citroën AX** er en bilmodell i supermini-klassen produsert av den franske bilprodusenten Citroën fra 1986 til 1998.

AX ble lansert på bilutstillingen i Paris i 1986 som en erstatter for Citroën Visa. Bilen var fra lanseringen tilgjengelig som tredørs hatchback med 1.0, 1.1 og 1.4-liters motorer med overliggende kamaksel. Kort tid senere ble en femdørs modell samt en 1.4-liters dieselmotor tilgjengelig, en motor som senere ble erstattet av en 1.5-liters motor. Bilen var utstyrt med uavhengig hjuloppheng, og ble introdusert gjennom en stor reklamekampanje innspilt i Kina og frontet av skuespillerinnen Janet Mas.

På grunn av god aerodynamikk og lav vekt for sin klasse var bilen svært økonomisk sammenliknet med konkurrentene. Den lave vekten ble blant annet oppnådd ved bruk av plast i ikke-bærende deler av bilen samt varierende tykkelser i karosseristålet, avhengig av hvor mye som var nødvendig for å tåle de nødvendige belastninger. Denne teknologien var hentet fra et samarbeid mellom PSA-gruppen (Peugeot-Citroën-Renault) og de franske myndigheter, kalt ECO 2000. I 1989 ble en AX utstyrt med en 1,4-liters dieselmotor notert i Guinness rekordbok som verdens mest økonomiske serieproduserte bil etter å ha oppnådd et gjennomsnittlig drivstofforbruk på 2,7 liter per 100 km (0,27 L/mil) på strekningen fra Dover til Barcelona, en strekning på over 1&nbsp;600 kilometer (1&nbsp;000 engelske mil).

Den første sportslige varianten var AX Sport i 1987, som ble produsert i et begrenset antall med en 1,3-liters motor og doble forgassere. Modellen hadde en ytelse på 95 hestekrefter, og et kjennetegn for modellen var hvitlakkerte stålfelger, i likhet med søstermodellen Peugeot 205 Rallye. Modellen fikk senere en ansiktsløftning, og ble tilgjengelig i andre farger samt med lettmetallfelger som ekstrautstyr. Senere ble AX 14GT introdusert, utstyrt med en 1,4-liters motor med enkel forgasser og 85 hestekrefter. Fra 1991 av var denne modellen utstyrt med direkte innsprøytning, for å oppfylle de hardere utslippskravene som ble introdusert i 1992.

Modellserien ble slanket betraktelig i 1996, da Saxo ble introdusert, og AX ble tatt ut av produksjon i 1998 etter en produksjonsperiode på 12 år.

## AX-varianter
Heuliez presenterte i 1988 en stasjonsvognutgave av AX, kalt *AX Evasion*.

Den portugisiske Citroën-forhandleren Benjamin Barral utviklet en liten roadsterutgave kalt Citroën AX BB Cabrio, utstyrt med en 1,4-liters motor.

Bilprodusenten Proton bygget en AX-versjon under navnet Proton Tiara for det malaysiske markedet fra 1996 til 2000.

Aixam Mega bygget i en tid en AX-versjon kalt Mega Club. Denne var inspirert av Citroën Méhari, og utstyrt med et plastkarosseri. Bilen var tilgjengelig med to- og firehjulstrekk, og gikk ut av produksjon i 1998. En konkurranseutgave av Mega Club med rørrammechassis deltok i Andros Trophy tidlig på 1990-tallet, men her var bilene utstyrt med motorer fra Ford og Honda.

## Eksterne lenker
*
Irland under Sommer-OL 1928

**Irland under Sommer-OL 1928**. 27 sportsutøvere fra Irland deltok under Sommer-OL 1928 i Amsterdam. Irland, som deltok for andre gang i et OL, kom på delt 24.-plass med en gullmedalje, nasjonens første medalje i et OL.

## Medaljer

## Medaljevinnerne

## Eksterne lenker
* OL-resultater på Sports-reference.com
Belgia under Sommer-OL 1932

**Belgia under Sommer-OL 1932**. Trettiseks utøvere fra Belgia deltok i to øvelser (kunst og fekting) under Sommer-OL 1932 i Los Angeles. Belgia vant 1 bronsemedalje i kunst-konkurransen for byplanlegging ved André Verbeke.  

## Medaljer

## Eksterne lenker
* Resultater og profilside  på sports-reference.com
Brasil under Sommer-OL 1932

**Brasil under Sommer-OL 1932**. Sekstisju sportsutøvere, sekstiseks menn og en kvinne, fra Brasil deltok i fire sporter under Sommer-OL 1932 i Los Angeles. Brasil vant ikke noen medaljer.  

## Medaljer

## Kilder
* Brasil under Sommer-OL 1932: Resultater og profilside  på sports-reference.com
Colombia under Sommer-OL 1932

**Colombia under Sommer-OL 1932**. En sportsutøver fra Colombia deltok under Sommer-OL 1932 i Los Angeles. Det var første gang Colombia deltok i et OL, de vant ikke noen medaljer.  

## Medaljer

## Kilder
* Colombia under Sommer-OL 1932: Resultater og profilside  på sports-reference.com
Franz Gruber (alpinist)

**Franz Gruber** (født 8. november 1959 i Molln) er en tidligere østerriksk alpinist. Hans beste disiplin var slalåm, der han vant sin eneste verdenscupseier 30. januar 1983 i Kranjska Gora.

Samme sesong ble han nummer ni både i verdenscupen sammenlagt og i disiplincupen i slalåm, og dermed beste østerriker i begge disse. I sesongen 1983/84 oppnådde han flere gode plasseringer i enkeltrenn og ble nummer tre i slalåmcupen. Totalt sikret han seg åtte pallplasseringer i slalåm, pluss én i kombinasjonsøvelsen.

Han ble østerriksk mester i slalåm i 1979, 1981 og 1986, og mester i storslalåm i 1982 og 1984.

## Referanser


## Eksterne lenker
*
Charles Jensen

**Charles Kristoffer Peter Jensen** (født 24. desember 1885 i Bislev, død 5. juni 1920 i Roskilde) var en dansk turner. Han representerte først klubben *Århus 1900*, senere *HG* i København.

Han deltok i to OL; i 1908 og 1912. I 1908 var han med på det danske laget som kom på 4.-plass i lagkonkurransen. Han og Ingvar M. Hansen var de første turnerne fra Århus 1900 som deltok i et OL.

Neste OL, i 1912 i Stockholm var han med på det danske bronselaget i lagkamp (fritt system). Han representerte da HG. Norge vant denne konkurransen, foran Finland. I denne olympiaden kom han også på 30.-plass i den individuelle mangekampen.

Jensen var lett og rask. Det ble sagt om ham:

## Referanser


## Eksterne lenker
*
Politiskolen (TV-serie)

***Politiskolen*** (orig: *Police Academy: The Animated Series*) er en amerikansk-canadisk animert komiserie som gikk på amerikansk TV fra 1988 til 1989.

## Figurer
* Carey Mahoney
* Larvelle Jones
* Sweetchuck
* Zed
* Moses Hightower
* Laverne Hooks
* House
* Eugene Tackleberry
* Debbie Callahan
* Capt. Thaddeus Harris
* Proctor
* Com. Eric Lassard
* Professor
* K-9 corps

## Episoder
:*Se [[Liste over Politiskolen-episoder]]*

## Referanser


## Eksterne lenker
*
Erlend Eide Nybø

**Erlend Eide Nybø** (født ) er en norsk gitarist. Han spiller i doom metal bandene Funeral og Fallen, i tillegg til Sognametal-bandet Cor Scorpii.

## Diskografi
### [[Funeral]]
* *[[As the Light Does the Shadow]]* (Studioalbum, 2008) 
*To mourn is a virtue (Studioalbum, 2011)
*Oratorium (Studioalbum, 2012)

### [[Cor Scorpii|'''Cor Scorpii''']]

* Ruin (Studioalbum, 2018)

## Referanser
Canadas konservative fremskrittsparti

**Canadas konservative fremskrittsparti** (engelsk: *The Progressive Conservative Party of Canada*, fransk: *Parti progressiste-conservateur du Canada*) var et politisk parti i Canada, som ble grunnlagt den 10. desember 1942. Partiet ble oppløst den 7. desember 2003, da det slo seg sammen med Canadisk allianse og dannet Canadas konservative parti.

Partiets politiske ideologi var en blanding av konservativisme, liberalkonservatisme og (siden 1984) nyliberalisme.

Etter 2003 fortsatte enkelte av partiets tidligere representanter i Canadas senat, som var motstandere av sammenslåingen med Canadisk allianse, å benytte det gamle partinavnet. Navnet er også fortsatt i bruk i de fleste Canadiske provinser. Den 29. mars 2004 dannet tidligere partimedlemmer Canadas Fremskrittsparti.

## Referanser


## Eksterne lenker
*
Lautaro

**Lautaro** (mapudungun: *Lef-Traru*; *Rask Caracara*; født ca. 1535, død 1557) var en *toqui*, en mapucheleder valgt for å lede folket i krig, og han ledet dem under araucokrigen mot det spanske imperiet i spanjolenes forsøk på å erobre mapucheenes land i dagens Chile. Han beseiret og henrettet de spanske styrkene til guvernør Pedro de Valdivia og klarte nesten å drive dem ut av området før han ble drept i krigen. Noen av taktikkene hans studeres fortsatt i krigsakademier rundt omkring i verden.

## Referanser
Schanzen Einsiedeln

**Schanzen Einsiedeln** (norsk: *Einsiedelnbakkene*) er et skihoppanlegg i kommunen Einsiedeln i Sveits. Anlegget ligger i Eschbach og består av fire hoppbakker med størrelse K105 (HS117), K70 (HS77), K45 (HS50) og K25 (HS28). Det er det viktigste treningsanlegget for skihopping for det sveitsiske skiforbundet.

I 2001 ble det bygd en midlertidig hoppbakke der dagens anlegg ligger, med K-punkt 20 meter. Denne bakken ble revet tre år etter under byggingen av det store hoppanlegget, som startet i 2003. Hele anlegget sto ferdig i 2005. Det avløste de mindre hoppbakkene i Fryherrenberg, med K-punkt 57 og 40 meter.

Alle de moderne hoppbakkene har plastmatter og porselensspor i tilløpet slik at de kan brukes hele året. Anlegget har også stolheis, snøkanoner og flomlys. Den største av hoppbakkene er Sveits' største helårsbakke.

Internasjonale konkurranser i Schanzen Einsiedeln har alle vært på plast: Sommer Grand Prix,  kontinentalcupen og FIS-cupen, samt juniorrenn.

Siden åpningen hadde alle fire hoppbakkene sponsornavn, men våren 2009 ble de to største bakkene omdøpt:
* HS117: Andreas Küttel-Schanze (*Andreas Küttel-bakken*, tidligere *AKAD-Schanze*)
* HS77: Simon Ammann-Schanze (*Simon Ammann-bakken*, tidligere *Swisscom-Schanze*)
* HS50: Große KPT-Schanze (*Store KPT-bakken*)
* HS28: Kleine KPT-Schanze (*Lille KPT-bakken*)

Anerkjente bakkerekorder:
* HS117: 121 meter, satt av Gregor Schlierenzauer (Østerrike) under Sommer Grand Prix 1. august 2008. Simon Ammann hoppet 122 meter under det sveitsiske mesterskapet 9. oktober 2011.
* HS77: 79,5 meter, satt av Klemens Murańka (Polen) i et juniorrenn 1. august 2008.
* HS50: 50 meter, satt av Andreas Schuler (Sveits) 16. oktober 2005.
* HS28: 22,5 meter, satt av Pascal Kälin (Sveits) 25. februar 2006.

## Kilder/eksterne lenker
* Schanzen Einsiedeln – offisielt nettsted
* Skisprungschanzen-Archiv: Einsiedeln (Schanzen Einsiedeln)
## Eksterne lenker
*
Bermuda under Sommer-OL 1936

**Bermuda under Sommer-OL 1936**. Fem sportsutøvere, alle menn, fra Bermuda deltok i én sport, svømming, under Sommer-OL 1936 i Berlin. Det var første gang Bermuda deltok i et OL, de vant ikke noen medaljer.

## Medaljer

## Eksterne lenker
* OL-resultater på Sports-reference.com
Olga Zajtseva

**Olga Aleksejevna Zajtseva** (russisk Ольга Алексеевна Зайцева, født 16. mai 1978) er en russisk tidligere skiskytter. Hun er født i og bor i Moskva. Zajtseva startet sin karriere i 1994, og hun debuterte i verdenscupen i 2000.

Hun vant 13 verdenscuprenn, og hun tok den første på sprinten i Östersund den 5. desember 2002. I VM i skiskyting 2005 tok hun tre medaljer, gull på stafetten, sølv på sprinten og bronse på jaktstarten. Zajtseva var også med på å ta sølv i VM i mixed stafett samme år. 

Under Vinter-OL i 2006 var hun med på å ta gull i stafett, og hennes beste individuelle resultat ble niendeplass på sprinten. Etter OL-sesongen 2005/06 gikk hun ikke verdenscupløp på to hele sesonger. Men hun var tilbake i sesongen 2008/09, og tok gull på stafetten og fellesstarten i VM i skiskyting 2009.  

Hun tok sølv på fellesstarten under OL i 2010 i Vancouver.

Russland vant sølv på stafetten under Vinter-OL 2014 i Sotsji, med Zajtseva på laget, men i november 2017 ble Olga Vilukhina, som også deltok på stafettlaget, diskvalifisert fra disse olympiske vinterlekene og utestengt fra OL på livstid etter dopingfunnene som ble publisert i McLaren-rapporten i 2016. Den 1. desember 2017 ble også Zajtseva selv dømt av IOC, og diskvalifisert fra Vinter-OL 2014, og utestengt fra OL på livstid. 

## Meritter
### Mesterskapsresultater
#### [[OL-medaljører i skiskyting|Olympiske leker]]

#### [[VM i skiskyting|Verdensmesterskap]]

### Verdenscupseire

### Verdenscupen sammenlagt

## Referanser


## Eksterne lenker
* 
* 
* 
*
Afghanistan under Sommer-OL 1936

**Afghanistan under Sommer-OL 1936**. Femten sportsutøvere, alle menn, representerte Afghanistan under Sommer-OL 1936 i Berlin. Dette var første gang Afghanistan deltok i et OL. De deltok i to grener, friidrett og landhockey, men vant ingen medaljer.

## Medaljer

## Kilder
* Resultater og profilside  på sports-reference.com
Rolf Rasch-Engh

**Rolf Rasch-Eng** (født 5. mai 1942 i Oslo) er en norsk forfatter. Han har arbeidet i skoleverket og i fylkeskommunal kulturadministrasjon. Rasch-Engh har skrevet et utall artikler og bøker om historie og våpen.

## Referanser
Per Terje Norheim

**Per Terje Norheim** (født 1941) er en norsk forfatter. 

Norheim er utdannet cand.mag. fra Universitetet i Oslo og har kandidateksamen fra Handelshøyskolen BI. Han har hatt sitt virke i næringslivet som bedriftsleder, banksjef og rådgiver, siste arbeidssted var som direktør i det børsnoterte selskapet Unitor ANS.

Han er blant annet forfatter av boka *Våpen i Norge* og *Norske sølvbegre og Norske Drikkekanner i sølv* utgitt på forlaget N. W. Damm & Søn, og bøkene *Krutthorn - en oversett del av norsk folkekunst* og *Nytte og nytelse* på Bastion Forlag. Norheim har vært formann i Norsk Våpenhistorisk Selskap, og har skrevet mange artikler om våpen og våpenhistorie.

## Eksterne lenker
*
Blålid

**Blålida**  eller **Blålid** er ei bygd og en gård i Bremanger kommune i Vestland fylke. Bygda har ca. 20 fastboende innbyggere. Bebyggelsen ligger 130 moh ved Blålidvatna, om lag 3,5 km øst for Leirgulen. Blålidvegen fører fram til gården.  

Ei grend med samme navn ligger i Kinn kommune.

## Referanser
Screamfest

**Screamfest** var en heavy metal-festival som ble arrangert i Oslo i 2007 og 2008.

Festivalen ble arrangert av musikkmagasinet *[[Scream Magazine]]*, og foregikk på Det Norske Studentersamfunds konsertsted Betong i Chateau Neuf, på flere scener.

2007-utgaven brukte to scener og hadde band som Vreid, Sirenia, Gothminister, After Forever, Trail Of Tears, Audrey Horne, Volbeat, Katatonia og Soilwork.

2008-utgaven benyttet tre scener, med band som Sodom, Candlemass, Borknagar og Keep Of Kalessin. Immortal sto også på plakaten men avlyste kun minutter før de skulle spille, på grunn av uenighet rundt sceneshowet og bruk av pyro. Det tyske reisebyrået Metaltravel arrangerte reise til festivalen.

Under Screamfest 2008 skulle Norwegian Metal Awards deles ut for første gang, men prisutdelingen ble satt på hold og aldri gjenopptatt.

## 7.–8. desember 2008
*  Immortal
*  Sodom
*  Candlemass
*  Borknagar
*  Keep of Kalessin
*  Moonsorrow
*  Bal-Sagoth
*  Grave Digger
*  The Batallion
*  Nightingale
*  Hate
*  55 Escape
*  The Zeronaut

## 2.–3. november 2007
*  Soilwork
*  Katatonia
*  Samael
*  After Forever
*  Sirenia
*  Volbeat
*  Trail Of Tears
*  Blood Red Throne
*  Gothminister
*  Audrey Horne
*  Funeral
*  Sahg
*  Vreid
*  Octavia Sperati
*  Triosphere
*  Throne of Katarsis
*  Breed
*  Diamondog
*  Ground zero System 
*  SoulScarred

## Referanser


## Eksterne lenker
* 
* 
* Screamfest hos YouTube
John Ertzgaard

**John Ertzgaard** (født 1977) er en norsk tidligere friidrettsutøver. Han var mange år i toppen av norsk sprint siden 1994 da han kvalifiserte seg til sitt første juniorverdensmesterskap. Internasjonalt markerte han seg i 1999 som U23 Europamester og VM-semifinalist på 200 m. I 2000 fikk han kongepokalen og deltok i Sommer-OL 2000 i Sydney. I 2004 ble han tildelt Norges Friidrettsforbunds fortjenestemedalje. Han representerte Raufoss IL store deler av sin karriere.

Ertzgaards mor er fra Uganda og far fra Norge. Moren flyktet fra diktatoren Idi Amins regime i Uganda og bosatte seg i Kenya.

Etter en rekke skader la han i 2008 opp sin idrettskarriere og ble student på Handelshøyskolen BI samt sportssjef ved Wang Toppidrettsgymnas. Idag er han også idrettslig leder i Idrettsklubben Tjalve.

## Medaljer i norske mesterskap

## Referanser




## Eksterne lenker
* 
*  Dagbladet.no: Gullgutt med en tusendel
*  Tjalve.no - John Ertzgaard
Filippinene under Sommer-OL 1936

**Filippinene under Sommer-OL 1936**. Førtiåtte sportsutøvere fra Filippinene, alle menn, deltok i seks sporter, basketball, boksing, bryting, friidrett, skyting og svømming, under Sommer-OL 1936 i Berlin. Filippinene kom på delt 30.-plass med en bronsemedalje. 

## Medaljer

## Medaljevinnerne

## Kilder
* Filippinene under Sommer-OL 1936: Resultater og profilside  på sports-reference.com
Tabu Records

**Tabu Records** er et amerikansk plateselskap grunnlagt av Clarence Avant. Plateselskapet ble etablert i 1976 og opphørte i 1999.
Portugal under Sommer-OL 1936

**Portugal under Sommer-OL 1936**. Nitten sportsutøvere fra Portugal, alle menn, deltok i fem sporter, friidrett, fekting, hestesport, seiling og skyting, under Sommer-OL 1936 i Berlin. Portugal kom på delt 30.-plass med en bronsemedalje. 

## Medaljer

## Medaljevinnerne

## Eksterne lenker
* OL-resultater på Sports-reference.com
Laurent Grech

**Laurent Grech** var en fransk turner. 

Han deltok i det sjette turn-VM som ble arrangert, i 1913, der han deltok på det franske laget som fikk sølv i lagkonkurransen, bak Tsjekkoslovakia. Individuelt fikk han i tillegg gull i ringer. Gullet ble delt mellom Grech og tre andre; Marco Torrès, Giorgio Zampori og Guido Boni. 

Grech deltok også i OL 1920 i Antwerpen, der han fikk 6.-plass i den individuelle mangekampen. 

## Eksterne lenker
*
Hochfirstschanze

**Hochfirstschanze** (norsk: *Hochfirstbakken*) er en hoppbakke i Schmiedsbachtal ved fjellet Hochfirst (1192 moh.) ved byen Titisee-Neustadt i Tyskland. Den har K-punkt 125 meter og bakkestørrelse 142 meter. Hochfirstschanze er Tysklands største naturbakke, og etter bakkestørrelse landets tredje største hoppbakke, etter Heini Klopfer-bakken i Oberstdorf og Mühlenkopfschanze i Willingen. Hochfirstschanze har siden 2000 blitt brukt i verdenscupen og kontinentalcupen.

Anerkjent bakkerekord (satt i verdenecupen) er 148 meter, satt av Domen Prevc (Slovenia) i kvalifiseringen 11. mars 2016. Maximilian Mechler (Tyskland) hoppet 150 meter 21. januar 2011, på trening foran et kontinentalcuprenn.

Ved siden av Hochfirstschanze ligger en forfalt K70-bakke samt den plastbelagte treningsbakken Fritz Heitzmann-Schanze (*Fritz-Heitzmann-bakken*) med K-punkt 40 meter.

## Historie
Den første hoppbakken ved Neustadt (nå en bydel i Titisee-Neustadt) ble bygd ved Mühlrain i 1911. I 1932 ble den første Hochfirstschanze åpnet, med K-punkt 60 meter. Den store Hochfirstschanze, med K-punkt 80 meter, ble i 1950 bygd på samme sted som bakken i dag ligger. Denne bakken er blitt utbygd og modernisert flere ganger. I 1971 ble bakken utbygd til K90, og i 1988 til K113. Ved den siste større ombyggingen i 2001 ble bakken utvidet til K120. I 2003 ble bakkeprofilen justert og K-punkt flyttet til 125 meter.

Todagersrennet Schwarzwälder Springertournee ble arrangert i Hochfirstschanze i Titisee-Neustadt og Adlerschanze i Schönwald fra 1977 til 2003. Rennet ble første gang arrangert i 1971 i Hinterzarten og Schönwald, men etter at FIS-sertifikatet til Adlerschanze i Hinterzarten utløp i 1976 og den bakken måtte ombygges og moderniseres, overtok Titisee-Neustadt for Hinterzarten.

I august 2010 ble operetten Schwarzwaldmädel av Leon Jessel oppført utendørs i Hochfirstschanze.

## Verdenscuprenn

## Referanser og noter


## Kilder
*Skisprungschanzen-Archiv: Titisee-Naustadt (Hochfirst) (besøkt 14. mars 2016)
*Titisee.de: Weltcupskispringen: Schanze (besøkt 6. mars 2011)
*Adam Kwieciński: Hoppresultater (besøkt 14. mars 2016)
Stengelfly

* flekkstengelfly
* vanlig stengelfly
* myrstengelfly
* kyststengelfly
 
**Stengelfly** (*Amphipoea* spp.) er en slekt av nattfly som tilhører underfamilien Hadeninae. Navnet stengelfly brukes også om arter i andre slekter. Det forekommer fire arter i Norge, vanligst er vanlig stengelfly.

## Utseende
Middelsstore (vingespenn 28 – 37&nbsp;mm), gulbrune eller rødbrune nattfly. Vingene har uvanlig lange frynser langs ytterkanten. Forvingen har doble, fine, brune mellomlinjer som avgrenser vingens midtfelt. Nyremerket er hvitt eller oransje og ganske påfallende, ringmerket gjerne lyst brunlig. Bakvingen er gråbrun. Artene er ganske like hverandre, og da de også varierer en del innen arten er de vanskelige å skille fra hverandre uten å undersøke hannens kjønnsorganer, som er nokså ulike hos de ulike artene.

## Levevis
Artene har larver som lever på røttene og den nedre delen av stenglene av ulike gras (Poaceae), eller på andre planter som sverdlilje. De voksne sommerfuglene flyr på ettersommeren og høsten.

## Utbredelse
Artene er utbredt i den palearktiske sone og i Nord-Amerika.

## Systematisk inndeling / europeiske arter

* Ordenen sommerfugler, Lepidoptera Linnaeus, 1758
** Gruppen Glossata – Homoneura
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Overfamilien Noctuoidea
************ Familien nattfly, Noctuidae
************* Underfamilien Hadeninae
************** Stammen engfly, Apameini
*************** Slekten stengelfly, *[[Amphipoea]]* Billberg, 1820
**************** *[[Amphipoea asiatica]]* (Burrows, 1911)
**************** kyststengelfly, *Amphipoea crinanensis* (Burrows, 1908)
**************** variabelt stengelfly, *Amphipoea fucosa* (Freyer, 1830)
**************** myrstengelfly, *[[Amphipoea lucens]]* (Freyer, 1845)
**************** flekkstengelfly, *Amphipoea oculea* (Linnaeus, 1761)

## Kilder
* Norges sommerfugler – Nattfly
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* ''Svenska Fjärilar''
* Fauna Europaea, utbredelsesdatabase for europeiske dyr 
* Oversikt over alle artene
## Eksterne lenker
*
Toril Snyen

**Toril Snyen Marjala** () er en norsk vokalist som var medlem fra 1994 til 1995 i det norske doom metal bandet Funeral. Hun er kjent som en av Norges første, kvinnelige doom metal-artister. Hun har utover 2000-tallet jobbet mer og mer i retning av jazz og elektronika, og hatt mange solokonserter og opptredener fra 2004-2009. 

## Diskografi
### [[Funeral]]
* *[[Tragedies]]* (Studioalbum, 1995)
* *[[Tragedies (samlealbum)|Tragedies]]* (Samlealbum, 2006)

## Referanser
Louis Stoop

**Louis Stoop** var en belgisk turner.

Han deltok i lagkonkurransen i turn under Sommer-OL 1920, der Belgia vant sølv på hjemmebane, bak Italia.

## Referanser


## Eksterne lenker
*
Miguel White

**Miguel S. White** (født 9. oktober 1909, død 30. august 1942) var en filippinsk sportsutøver som deltok i de olympiske leker 1936 i Berlin.

White vant en olympisk bronsemedalje i friidrett under Sommer-OL 1936 i Berlin. Han kom på tredjeplass i finalen på 400 meter hekk med tiden 52,8 bak amerikanske Glenn Hardin 52,4 og John Loaring 52,7 fra Canada. 

## OL-medaljer
* 1936  Berlin -  Bronse i friidrett, 400 meter hekk

## Eksterne lenker
*
Fusas historie

**[[Fusa]]s historie** starter i perioden med Ous herad.

Fusa var i perioden 1837–1854 del av Ous herad sammen med Samnanger og Os. Fusa ble skilt fra Ous som egen kommune og egen prestegjeld fra 1855. I 1903 ble Fusa igjen delt i tre kommuner etter grensene for kirkesogn. Fusa, Strandvik og Hålandsdal var egne kommuner i perioden 1903–1963. Fra 1964 ble Fusa kommune samlet til en storkommune, slik som den er kjent i dag. Kommunesenteret i det nye Fusa ble Eikelandsosen.

## [[Kongedømmet Fusa]]
Kongedømmet Fusa var et kunstprosjekt for å utforske spørsmål knyttet til begrepet identitet. Den 21. juni 2003 ble Fusa kommune erklært som egen stat under en seremoni på Eide. Kunstneren Morten Holmefjord ble av formannen i eldrerådet utnevnt til visekonge. Kommunen ble slik til Kongedømmet Fusa. Forholdet mellom visekongen og de folkevalgte var regulert i Engeviktraktaten, som ble signert av daværende ordfører Asbjørn Heidal og visekongen.

21. juni 2004 gav Fusa Sentralbank ut den nye valutaen fusisk krune (FSK). Ei fusisk krune var like mye verd som 100 norske kroner. Året etter utgav Sentralbanken i samarbeid med Det viseregale kontoret et eget sett med brevmerker for Fusa.

21. juni 2005 ble Fusapasset lansert. I tillegg til mange vanlige passfunksjoner, inneholdt Fusapasset bl.a. en statskalender for kongedømmet, lister over viseregale og kongelige verv, forvaltning og reglement, en revidert utgave av Engeviktraktaten og 10 teser for kongedømmet Fusa. Forsiden viste Fusas riksvåpen og bar teksten «Fusa», «pass», «Kingdom of Fusa» og «Passport».

Kongedømmet Fusa ble aldri anerkjent som selvstendig stat i juridisk sammenheng. Allikevel rakk landet å få et omfattende representasjonskorps den korte tiden det eksisterte. Det hadde utenriksråd, ambassadører, konsuler og generalkonsuler i flere land og i en rekke norske byer, såvel som omreisende representanter.

### Æresfusinger
Det viseregale kontoret rakk å dele ut seks æresborgerskap, som gav disse personene tittelen æresfusing:
*dr. polit. Marian Flick 
*professor Frank Aarebrot 
*disponent Tom Rasmussen 
*eldrerådsformann Johannes Lygre 
*museumsdirektør Morten Johan Svensen 
*geheimråd Margit Gjøn

### Kongedømmet Fusa avvikles
Den 12. september 2005 ble det holdt en folkeavstemning i Fusa om kongedømmets fremtid. Resultatet ble 680 stemmer for å holde frem som egen stat (42,8%), 908 stemmer imot (57,2%) og 22 henlagte stemmer, til sammen 1&nbsp;610 stemmer av 2&nbsp;757 med stemmerett (et fremmøte på 60,6%).

Nyttårsaften 2006 ble Kongedømmet Fusa høytidelig nedlagt da visekongen abdiserte som følge av flertallets nei. Representasjonskorpset fikk avskjed, kongekronen ble sluppet i vannet midtfjords, visekongen reiste i eksil til Sør-Amerika, og Fusa gikk tilbake til en styreform som en vanlig, norsk kommune.

## Tusenårssted
Kommunens Tusenårssted er sentrumsområdet Leiro i kommunesenteret Eikelandsosen. Området ble definert i en ny reguleringsplan i kommunen og er tenkt å bli en park / et torg mellom det gamle og det nye sentrumsområdet.
Jon Borgerud

**Jon Borgerud** (født 1. mars 1972) er den faste sesong-keyboardist til det norske doom metal bandet Funeral. Han har vært med på flere av innspillingene og låtskrivingen til bandet.

## Diskografi
### [[Funeral]]
* *[[From These Wounds]]* (Studioalbum, 2006)
* *Demo 2008* (Demo, 2008)
* *[[As the Light Does the Shadow]]* (Studioalbum, 2008)

## Eksterne lenker
* Jon Borgerud hos Groove.no
Murano

**Murano** er en øy med 5500 innbyggere utenfor Venezia der det er tradisjon for å produsere glass, for eksempel glassperler med innlagt bladgull til bruk i smykker. Øya ligger om lag 1,5 km nord for Venezia og består, selv om den omtales som en øy, av flere øyer som er bundet sammen med bruer. 

Fra først av var øya, som er bebodd fra 500-tallet, kjent som en fiskerlandsby. Men i 1291 måtte alle glassmakerne i Venezia bosette seg på Murano på grunn av brannfaren i Venezia. De begynte med eksport, først av glassperler og speil, senere av andre glassprodukter, og en periode var øya den største glassprodusenten i Europa. Glasset herfra blir kalt Murano-glass eller venetiansk glass. Lysekroner fra Murano ble spesielt kjent, og selv om næringen ikke er like viktig som på 1700-tallet, er den fremdeles en viktig næring på øya. 

Men etter hvert har turisme overtatt også her som den viktigste næringen. Blant annet er et museum som viser glasskunsten i Murano et populært besøksmål.

## Eksterne lenker
*
Australia under Sommer-OL 1936

**Australia under Sommer-OL 1936**. Trettito sportsutøvere fra Australia, 28 menn og fire kvinner, deltok i sju grener – boksing, bryting, friidrett, roing, sykling og svømming – under Sommer-OL 1936 i Berlin. Australia kom på delt 30.-plass med én bronsemedalje. 

## Medaljer

## Medaljevinnerne

## Kilder
* Resultater og profilside  på sports-reference.com
Skumplast

**Skumplast** er ulike typer plast som inneholder luft. En type er isopor.  Ved forbrenning av skumplast oppstår kraftig røyk som kan være farlig å puste inn. Skumplast kan lett smuldre opp .

## Se også
* Polystyren, isopor
* Skumgummi
* Varmeisolasjon

## Eksterne lenker
*
Tristesse (album)

***Tristesse*** er debutalbumet til det norske doom metal bandet Funeral. Albumet ble innspilt på Norsk Lydskole.

## Sporliste
# «Thoughts of Tranquillity» (10:38)
# «A Poem for the Dead» (18:28)
# «Yearning for Heaven» (10:24)

## Artister

## Kilder
*Tristesse hos Encyclopaedia Metallum
Adatom

**Adatom** er et atom som ligger på en krystalloverflate, og er det motsatte av et ledig overflateatom. Termen brukes i overflatekjemi, for å beskrive enkeltatomer som ligger på overflater og overflateruhet.  Ordet er sammensatt av «adsorbert atom».  Et enkeltatom, klynger av atomer, eller et molekyl eller klynger av molekyler kan kalles «adpartikkel». Dette er en termodynamisk ustabil tilstand.

## Kilder
*
Idrettslaget Fri

**Idrettslaget Fri** er et idrettslag fra Espeland og Arna i Hordaland. Klubben ble stiftet 5. april 1929. Klubben har i dag grupper for blant annet friidrett, fotball og innebandy i tillegg til barneidrettsgrupper og trimgrupper.

## Arnaløpet
IL Fri har siden 1984 arrangert Arnaløpet. Løpet har en kort løype på 3,4 km, og en lang løype  på 8,8 km. På begynnelsen av 1990-tallet hadde løpet over 1500 deltakere. Etter noen år med rundt 600 deltakere var løpet tilbake med over 1100 deltakere i 2008.

## Kjente utøvere
* Erik Mjelde (1984), fotballspiller på Sandefjord Fotball
*Maren Mjelde fotballspiller  
* Bjørnar Halvorsen (1973), norsk mester i sleggekast
* Kjell Ove Hauge (1969), kulestøter med VM-finale fra 1997
* Bente Landøy (1972), langdistanseløper med 3 NM-titler
* Lars Ove Strømø (1963), langdistanseløper med 14 NM-titler

## Eksterne lenker
* 
* FRI Innebandy
Ole Nikolai Wæhre

**Ole Nikolai Olsen Wæhre** (1854–1914) var en norsk kommunepolitiker og gårdbruker på Skatval i Nord-Trøndelag. Han var Skatvals ordfører fra 1908 til 1913. Han var venstremann.

## Liv og virke

Han vokste opp på Østre Være, øst for Ranheim i Strinda prestegjeld. Som ung var han gårdsbestyrer på Vestre Ranheim, som var eid av brukseier Lauritz Jenssen. Han giftet seg til gården Østre Skatval (eller Kirke-Skatval) i 1880 og kjøpte gården av svigerfaren i 1882.

O.N. Wæhre var Skatvals varaordfører 1902–1907 og ordfører 1908–1913. Han var først valgt på en ren venstreliste, senere på borgerlige felleslister. Han var formann i direksjonen (styret) i Stjørdalens Sparebank 1904–1914. Han var også forlikskommissær, overformynder, skjønnsmann, takstmann ved utbyggingen av Hell–Sunnanbanen og takstmann for Norges Hypotekbank.

Han ble utnevnt til å være dommer under en landbruksutstilling i Kristiania (Oslo) i 1914, men døde under oppholdet i hovedstaden. Han ble begravet fra Skatval kirke.

Ole Nikolai Wæhre og Mette, født Skatvold, hadde ingen egne barn, men tok til seg fosterdatteren Karen Marta, som giftet seg med John Arnstad, som kjøpte gården etter Ole Nikolai Wæhres død. Svigersønnen ble også ordfører i bygda.

## Referanser
Tragedies

***Tragedies*** er det andre studioalbumet til det norske doom metal bandet Funeral. Dette albumet regnes som gjennombruddet til Funeral.

## Sporliste
# «Taarene» (12:25)
# «Under Ebony Shades» (13:32)
# «Demise» (08:43) 
# «When Nightfall Clasps» (14:20)
# «Moment in Black» (09:39) 

## Artister

## Kilder
*Tragedies hos Encyclopaedia Metallum
Karl Eidsvik d.e.

**Karl Johan Bernhard Eidsvik** (1868–1934) var en norsk politiker, underoffiser og gårdbruker. Han var ordfører i Skatval herred fra 1914 til sin død i 1934. Han representerte Bondepartiet.

## Familie og yrkesliv
Han vokste opp på en husmannsplass i Eidsvik i Vatne på Sunnmøre som sønn av Karl Andreas Knutsen Ringstad og Andrine Severine Andersdatter Kippervik. Han var yngst av seks søsken og halvsøsken.

Han var utdannet sersjant fra Bergenske brigades underoffiserskole fra 1890 og tok sanitetskurset i 1893, hvorpå han ble fastlønnet sersjant ved Nordenfjeldske landvernkompani. Han fikk grad av fanejunker i 1922 og tok avskjed fra militæret i 1927. I 1894 hadde han også gått Holmøy arbeidsskule, som underviste i snekker-, smed- og malerfag.

Han giftet seg i 1899 med Klara Olsdatter Vinge, og de overtok hennes slektsgård Nordre Vinnan (Vinge) på Skatval. Blant deres fire barn var gårdbruker og ordfører Karl Eidsvik og ingeniør Olav Eidsvik.

## Politisk arbeid
Karl Eidsvik var medlem av Skatval herredsstyre 1905–1910 og 1914–1934 (til sin død) for forskjellige jordbrukerlister og lister for Bondepartiet. Han var ordfører 1914–1934 (til sin død), og ble dermed den lengst sittende ordføreren i herredet. Eidsvik var kjent for sin effektive møteledelse. Han var også formann (ordfører) i Nord-Trøndelag fylkesting 1926–1933.

Ved det siste stortingsvalget med flertallsvalg i enmannskretser, i 1918, var Eidsvik stortingskandidat i Stjørdalen krets. Han stilte på Landmandsforbundets program med støtte fra Høyre og Frisinnede Venstre. Eidsvik fikk 14,3 % av stemmene i 1. valgomgang og ble ikke valgt.

## Utmerkelser
Eidsvik ble tildelt Kongens fortjenstmedalje i sølv i 1927.

## Referanser
Det liberal-konservative parti (Canada)

**Det liberal-konservative parti** var det formelle navnet på Canadas konservative parti fra 1864 frem til 1873. Navnet har sin bakgrunn i den store koalisjonen som ble dannet den 22. juni 1864 mellom konservative og den liberale reformbevegelsen,  som samarbeidet om opprettelsen av den Canadiske konføderasjon den 1. juli 1867. Noen av de politikerne som benyttet denne benevnelsen, var derfor liberale som samarbeidet med John Macdonald i tiden før og like etter opprettelsen av konføderasjonen.

Under valgene i Canada fra 1867 frem til 1911, benyttet noen konservative kandidater fortsatt benevnelsen «liberal-konservative», mens andre bare kalte seg «konservative». Dette var to ulike navn på samme politiske parti, som ikke stilte lister mot hverandre, og som begge deltok i MacDonalds regjering og senere konservative regjeringer. Det var heller ikke uvanlig at samme kandidat benyttet henholdsvis den ene og den andre benevnelsen ved ulike valg.

Den siste konservative kabinett-minister som benyttet benevnelsen, var Sam Hughes, som gikk av den 12. oktober 1916.

## Referanser
John O. Arnstad

**John Olsen Arnstad** (1838–1919) var en norsk gårdbruker og politiker for Venstre.

Han vokste opp på Østre Arnstad på Skatval som sønn av gårdbruker Ola Petersen Arnstad og hustru Marit Johnsdatter Hammer. John var nest eldste gutt i en søskenflokk på ti. Han giftet seg i 1863 med Eli Johnsdatter Hollan og overtok hennes slektsgård, Østre Hollan på Skatval. Paret fikk åtte barn sammen, hvorav fire nådde voksen alder, deriblant de senere kommunepolitikerne Olav Arnstad og John Arnstad. De ble også besteforeldre til stortingsmann Johan A. Vikan.

Arnstad var medlem av Nedre Stjørdalen herredsstyre fra 1867 til herredsdelingen i 1902 – unntatt én periode hvor han frabad seg gjenvalg – deretter medlem av Skatval herredsstyre. Han var Nedre Stjørdalens ordfører 1876–1883 og 1890–1891 og Skatvals ordfører 1902–1907. Han var valgmann ved seks stortingsvalg i Nordre Trondhjems amt, vara til Stortinget i perioden 1880–1882, forlikskommissær, formann i fattigstyret og medlem av ligningskommisjonen.

Arnstad ble i 1916 tildelt Medaljen for borgerdåd i sølv for sin langvarige samfunnstjeneste.

## Referanser
Arctic Serenades

**Arctic Serenades** var et kortlevende plateselskap innen ekstrem metal. Det varte fra 1994 til 1997 og de holdt til i Oslo. De hadde signert band fra Norge og Skottland. Plateselskapet ble mot slutten sett på som en fiasko og Torodd Fuglesteg fikk som følge av det et dårlig rykte i metal kulturen.

## Band
*Ashes You Leave
*Bugs B Gone
*Confusion Corporation
*Cryptal Darkness
*Desecration
*The Flesh
*Funeral
*GROMS
*Harmony
*Malediction
*Mordor
*My Garden
*Serenade
*Suffering
*Vader

## Referanser
Karl Eidsvik

**Karl Eidsvik** (1904–1997) var en norsk politiker (Sp) og gårdbruker. Han var Stjørdals ordfører fra 1968 til 1975.

Han vokste opp på Skatval, der faren, Karl Eidsvik den eldre, var ordfører. Han overtok gården Nordre Vinnan (Vinge) i 1938. Han giftet seg med Mette Arnstad, datter av gårdbruker og ordfører John Arnstad.

Eidsvik var medlem av Skatval kommunestyre fra 1945 og frem til kommunesammenslåingen i 1962, deretter medlem av Stjørdal kommunestyre frem til 1975. Han var også formannskapssekretær på Skatval. Han var Skatvals varaordfører 1948–1951 og 1956–1961, så Stjørdals ordfører 1968–1975. Han var også formann i Nord-Trøndelag fylkesskolestyre 1955–1975 og ble «en viktig pådriver for å bygge gymnas på Stjørdal, og videregående skoler i Verdal og Ytre Namdal».

Eidsvik hadde også verv i landbrukssamvirket, som styremedlem i Bøndernes Bank i Trondheim.

I sin ungdom var Eidsvik aktiv friidrettsutøver for Idrettslaget Fram med særlig gode resultater i kulestøt. I 1982 ble Eidsvik og Oskar Midtlyng de første æresmedlemmene av Idrettslaget Fram.

## Referanser
Wild Rags Records

**Wild Rags Records** var et plateselskap etablert i 1986 av Ricardo Campos i Montebello, California. Plateselskapet signerte band som Blood, Emperor og Funeral.
Firebox Records

**Firebox Records** er et finsk plateselskap etablert i 2001 med kontorer i Seinäjoki, Södra Österbotten. Plateselskapet har spesialisert seg på doom metal, death metal og hard rock.

**Firedoom Music** er et underprosjekt av Firebox Records. De har spesialisert seg i ekstrem doom metal.

## Eksterne lenker
*